Document ID: 32003R2207

Uredba Komisije (ES) št. 2207/2003
z dne 17. decembra 2003
o spremembi Uredbe (ES) št. 1901/2000 glede poenostavitve koncepta neto mase
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3330/91 z dne 7 novembra 1991 o statističnih podatkih v zvezi z blagovno menjavo med državami članicami [1] in zlasti člena 23(4) Uredbe,
ob upoštevanju naslednjega:
(1) Količina blaga je zanesljiva in ustaljena informacija, ki je potrebna za primerjave o mednarodni trgovini.
(2) Količinske enote se uporabljajo za preverjanje zanesljivosti zbranih podatkov in za izračunavanje indeksov.
(3) V skladu z Uredbo Komisije (ES) št. 1901/2000 [2], ki določa nekatere določbe za izvajanje Uredbe Sveta (EGS) št. 3330/91, je med količinskimi enotami neto masa, v kilogramih, glavni indikator in mora biti načeloma navedena za vsako vrsto blaga; vendar pa pri določenih proizvodih to ni najbolj ustrezna merska enota; torej mora biti v takih primerih poročevalska enota, odgovorna za zagotavljanje informacij, oproščena navajanja neto mase.
(4) V Uredbi (ES) št. 1901/2000 je naveden seznam proizvodov, za katere so poročevalske enote, odgovorne za zagotavljanje informacij, oproščene navajanja neto mase; ta seznam je treba prilagoditi, tako da se upoštevajo spremembe, ki izhajajo iz letnega posodabljanja Kombinirane nomenklature.
(5) Zaradi jasnosti je treba tovrstne prilagoditve v prihodnje v vsakem primeru uresničevati s pomočjo uredbe, ki spreminja Uredbo (ES) št. 1901/2000.
(6) Uredbo (ES) št. 1901/2000 je torej treba spremeniti.
(7) Ukrepi, predvideni s to uredbo, so v skladu z mnenjem Odbora za statistične podatke v zvezi z blagovno menjavo med državami članicami -
SPREJELA NASLEDNJO UREDBO:
Člen 1
Uredba (ES) št. 1901/2000 se spremeni na naslednji način:
1. V členu 23(a) se izbriše stavek "Za obveščanje poročevalskih enot, odgovornih za zagotavljanje statističnih podatkov o morebitnih dopolnitvah priloge zaradi letnih sprememb v Kombinirani nomenklaturi, bo v Uradnem listu Evropskih skupnosti (serija C) objavljena opomba".
2. Priloga II se nadomesti z besedilom v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske Unije.
Uporablja se od 1. januarja 2004
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 2003

Labels: 8
3
19